OpenLLM-France/wikimedia huggingface dataset:
# Xevtxenko (Saràtov)

* Per a altres significats, vegeu «Xevtxenko».
Xevtxenko (en rus: Шевченко) és un poble (un possiólok) de l'óblast de Saràtov, a Rússia, segons el cens del 2019 tenia 194 habitants. Pertany al districte municipal d'Engels.

## Referències

* ↑ «МБОУ «ООШ п. Лощиный». Историческая справка о селе». Arxivat de l'original el 2016-03-06.
* ↑ «Указ Президиума ВС РСФСР от 19 октября 1984 года: О ПЕРЕИМЕНОВАНИИ НЕКОТОРЫХ НАСЕЛЕННЫХ ПУНКТОВ В САРАТОВСКОЙ ОБЛАСТИ». Arxivat de l'original el 2016-03-07.
# Sør-Odal

Sør-Odal és un municipi situat al comtat d'Innlandet, Noruega. Té 7901 habitants (2016) i la seva superfície és de 517 km². El centre administratiu del municipi és el poble de Skarnes. És part del districte tradicional d'Odalen.

## Informació general

El municipi de Sør-Odal va ser establert l'1 de gener de 1838.

### Nom

L'últim element del nom prové de l'antic districte d'Odal (en nòrdic antic: Ódalr). El primer element de Sør- (que significa "sud") es va afegir el 1819 quan la parròquia d'Odal es va dividir en dues.

### Escut d'armes

L'escut d'armes és modern. Se'ls va concedir el 10 de gener de 1992. L'escut mostra tres claus daurades sobre un fons vermell. Representen les tres parròquies d'Oppstad, de Strøm, i d'Ulleren i les tres masses d'aigua d'aigua locals: el Glomma, l'Oppstadåa i el Storsjøen. La clau simbolitza justícia i coneixement. L'escut fou dissenyat per Harald Hallstensen.

## Geografia

El municipi és una comunitat rural situada al llarg del riu Glomma, i a la riba sud del llac Storsjøen. Limita al sud amb el municipi d'Eidskog, a l'est amb Kongsvinger, i al nord amb Nord-Odal i Grue. El terreny està dominat per turons, llacs i boscos de pi roig.

## Economia

L'economia es basa en una barreja de manufactura, l'agricultura i els serveis. Skarnes, el centre municipal, té una connexió de tren amb Oslo.

## Fills il·lustres

* Øystein Sunde, un important poeta noruec.
* Peder Sather, que va emigrar als Estats Unitsm, va fundar el Sather Tower al UC Berkeley, a Califòrnia.
* Martin Linnes, futbolista noruec

## Ciutats agermanades

Sør-Odal manté una relació d'agermanament amb les següents localitats:
* - Viitasaari, Länsi-Suomi, Finlàndia

## Referències

* ↑ «Població l'1 de gener de 2016. Tot el país, comtats i municipis» (en anglès). Oficina Central d'Estadístiques de Noruega. [Consulta: 11 març 2016].
* ↑ «Kommunevåpen for Sør-Odal kommmune» (en noruec). Sør-Odal kommmune. Arxivat de l'original el 2009-11-07. [Consulta: 29 desembre 2008].
# Spergula

Spergula és un gènere amb cinc espècies, pertanyents a la família Caryophyllaceae. Es troben en camps d'herbes, el gènere és original de l'Hemisferi Nord, però actualment s'ha estès pel món.

## Taxonomia

* Spergula arvensis L.
* Spergula calva Pedersen
* Spergula depauperata Pedersen
* Spergula fallax (Lowe) E.H.L.Krause
* Spergula grandis Pers.
* Spergula levis (Cambess.) D. Dietr.
* Spergula maritima Pedersen
* Spergula morisonii Boreau
* Spergula pentandra L.
* Spergula platensis (Cambess.) Shinners
* Spergula ramosa (Cambess.) D. Dietr.
* Spergula rubra J. Presl & C. Presl
* Spergula viscosa Lag.
# Stadium of Light

Stadium of Light és un estadi de futbol situat a la ciutat de Sunderland a Anglaterra. El propietari del camp és el Sunderland A.F.C que hi juga els seus partits com a local. La seva capacitat màxima és de 49.000 espectadors sent així el cinquè estadi amb major aforament d'Anglaterra i el tercer de la Premier League. Va ser inaugurat el 1997. TTH Architects van ser els encarregats de dissenyar la construcció. La superfície és de gespa natural i les dimensions del terreny de joc són de 105 x 68 metres.

## Enllaços externs

* Pàgina Web del Sunderland AFC (anglès)
* Vista Panoràmica de l'estadi (anglès)
# Znaménskoie

«Znaménskoie» té aquests significats:

## Rússia

* Znaménskoie (Lípetsk), localitat de l'óblast de Lípetsk, a Rússia
* Znaménskoie (Penza), localitat de l'óblast de Penza, a Rússia
* Znaménskoie (Mordòvia), localitat de la República de Mordòvia, a Rússia
* Znaménskoie (Nijni Nóvgorod), localitat de l'óblast de Nijni Nóvgorod, a Rússia
* Znaménskoie (Sverdlovsk), localitat de l'óblast de Sverdlovsk, a Rússia
* Znaménskoie (Txetxènia), localitat de la República de Txetxènia, a Rússia

## Ucraïna

* Znàmenskoie (Crimea), localitat de la República Autònoma de Crimea a Ucraïna
# Znaménskoie (Lípetsk)

* Per a altres significats, vegeu «Znaménskoie».
Znaménskoie (en rus: Знаменское) és un poble de l'óblast de Lípetsk, a Rússia, que en el cens del 2010 tenia 10 habitants.
# Znaménskoie (Nijni Nóvgorod)

* Per a altres significats, vegeu «Znaménskoie».
Znaménskoie (en rus: Знаменское) és un poble de l'óblast de Nijni Nóvgorod, a Rússia, segons el cens del 2010 tenia 21 habitants, pertany al municipi de Mediana.

## Referències

* ↑ «Генеральный план муниципального образования городское поселение г. Сергач Сергачского муниципального района Нижегородской области. Том 2». Федеральная государственная информационная система территориального планирования (ФГИС ТП). Arxivat de l'original el 2021-06-14.
# Spring Lake Park

Spring Lake Park és una població dels Estats Units a l'estat de Minnesota. Segons el cens del 2000 tenia 6.772 habitants.

## Demografia

Segons el cens del 2000, Spring Lake Park tenia 6.772 habitants, 2.724 habitatges, i 1.830 famílies. La densitat de població era de 1.313,9 habitants per km².
Dels 2.724 habitatges en un 28,5% hi vivien nens de menys de 18 anys, en un 51% hi vivien parelles casades, en un 11,7% dones solteres, i en un 32,8% no eren unitats familiars. En el 25,8% dels habitatges hi vivien persones soles l'11,2% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,48 i el nombre mitjà de persones que vivien en cada família era de 2,97.
Per edats la població es repartia de la següent manera: un 22,6% tenia menys de 18 anys, un 9,4% entre 18 i 24, un 29,5% entre 25 i 44, un 26,3% de 45 a 60 i un 12,2% 65 anys o més.
L'edat mediana era de 38 anys. Per cada 100 dones de 18 o més anys hi havia 91,2 homes.
La renda mediana per habitatge era de 46.646 $ i la renda mediana per família de 56.922 $. Els homes tenien una renda mediana de 39.026 $ mentre que les dones 28.677 $. La renda per capita de la població era de 21.932 $. Entorn del 2,7% de les famílies i el 5,1% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Spring Lake Park». American Fact Finder. Oficina del Cens dels Estats Units, 12-01-2010. Arxivat de l'original el 2020-02-16. [Consulta: 7 agost 2010].
* ↑ «Geographic Comparison Table- Spring Lake Park». American Fact Finder. Oficina del Cens dels Estats Units, 12-01-2010. Arxivat de l'original el 2020-02-12. [Consulta: 7 agost 2010].
# Spring Hope

Spring Hope és una població dels Estats Units a l'estat de Carolina del Nord. Segons el cens del 2000 tenia 1.261 habitants.

## Demografia

Segons el cens del 2000, Spring Hope tenia 1.261 habitants, 544 habitatges i 338 famílies. La densitat de població era de 347,8 habitants per km².
Dels 544 habitatges en un 24,6% hi vivien nens de menys de 18 anys, en un 43,9% hi vivien parelles casades, en un 14,9% dones solteres, i en un 37,7% no eren unitats familiars. En el 34,6% dels habitatges hi vivien persones soles el 18,2% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,32 i el nombre mitjà de persones que vivien en cada família era de 2,96.
Per edats la població es repartia de la següent manera: un 22,6% tenia menys de 18 anys, un 8,1% entre 18 i 24, un 28,1% entre 25 i 44, un 21,3% de 45 a 60 i un 20% 65 anys o més.
L'edat mediana era de 39 anys. Per cada 100 dones de 18 o més anys hi havia 78,1 homes.
La renda mediana per habitatge era de 30.469 $ i la renda mediana per família de 36.953 $. Els homes tenien una renda mediana de 28.611 $ mentre que les dones 22.981 $. La renda per capita de la població era de 15.352 $. Entorn del 13,1% de les famílies i el 18,6% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Spring Hope». American Fact Finder. Oficina del Cens dels Estats Units, 12-01-2010. Arxivat de l'original el 2020-02-15. [Consulta: 9 agost 2010].
* ↑ «Geographic Comparison Table- Spring Hope». American Fact Finder. Oficina del Cens dels Estats Units, 12-01-2010. Arxivat de l'original el 2010-08-20. [Consulta: 9 agost 2010].
# Síndrome cardiorenal

La síndrome cardiorenal (SCR) és un terme paraigua que s'utilitza en l'àmbit mèdic que defineix trastorns del cor i els ronyons pel qual “una disfunció aguda o crònica d'un òrgan pot induir una disfunció aguda o crònica de l'altre”. El cor i els ronyons estan involucrats en el manteniment de l'estabilitat hemodinàmica i la perfusió d'òrgans mitjançant una xarxa complexa. Aquests dos òrgans es comuniquen entre si mitjançant diverses vies en una relació interdependent. En un informe del 2004 del National Heart, Lung and Blood Institute, La SCR es va definir com un trastorn on el tractament de la insuficiència cardíaca congestiva es veu limitat per la disminució de la funció renal. Des de llavors, aquesta definició s'ha impugnat de forma repetida, però encara queda poc consens sobre una definició universalment acceptada per a la SCR. En una conferència de consens de l'Acute Dialysis Quality Initiative (ADQI), la SCR es va classificar en cinc subtipus basats principalment en l'òrgan que va iniciar el trastorn, així com l'agudesa de la síndrome.

## Classificació

Ronco i cols. van proposar per primera vegada un sistema de classificació de cinc parts per la SCR el 2008, que també va ser acceptat en la conferència de consens ADQI el 2010. Això inclou:
| Tipus | Desencadenant | Trastorn secundari | Exemple |
| Tipus 1 (SCR aguda) | Empitjorament brusc de la funció cardíaca | lesions renals | xoc cardiogènic o descompensació aguda d'insuficiència cardíaca crònica |
| Tipus 2 (SCR crònica) | Trastorns crònics en la funció cardíaca | malaltia renal crònica progressiva | insuficiència cardíaca crònica |
| Tipus 3 (síndrome renocàrdica aguda) | Empitjorament brusc de la funció renal | trastorn cardíac agut (per exemple, insuficiència cardíaca, arrítmia cardíaca o edema pulmonar) | insuficiència renal aguda o glomerulonefritis |
| Tipus 4 (síndrome renocàrdica crònica) | Malaltia renal crònica | disminució de la funció cardíaca, hipertròfia cardíaca i/o augment del risc d'esdeveniments cardiovasculars adversos | malaltia glomerular crònica |
| Tipus 5 (SCR secundàries) | Trastorn sistèmic | tant disfunció cardíaca com renal | diabetis mellitus, sèpsia, lupus |

## Referències

* 1 2 Ronco, C.; McCullough, S.D. «Cardio-renal syndromes: Reports from the consensus conference of the acute dialysis quality initiative». European Heart Journal, 31, 6, 2010, pàg. 703–711. DOI: 10.1093/eurheartj/ehp507. PMC: 2838681. PMID: 20037146.
* ↑ Evans, Frank. «Cardio-Renal Connections in Heart Failure and Cardiovascular Disease». NHLBI Working Group. [Consulta: 22 novembre 2013].
* ↑ Viswanathan, Gautham; Scott Gilbert «The Cardiorenal Syndrome: Making the Connection». International Journal of Nephrology, 2011, 2010, pàg. 1–10. DOI: 10.4061/2011/283137. PMC: 2989717. PMID: 21151533.
# Xiuladora de Wallacea

La xiuladora de Wallacea (Pachycephala arctitorquis) és un ocell de la família dels paquicefàlids (Pachycephalidae).

## Hàbitat i distribució

Habita boscos i manglars de les illes de Romang, Damar, Moa, Sermata i Babar, a les Petites de la Sonda i Tanimbar i Tayandu, a les Moluques meridionals.

## Referències

* ↑ «Xiuladora de Wallacea». Cercaterm. TERMCAT, Centre de Terminologia. Rev. 20/04/2023(català)
# Zaire (desambiguació)

«Zaire» té aquests significats:
# Zaire (moneda)

El zaire (en francès zaïre) fou la moneda de la República Democràtica del Congo (anomenada República del Zaire entre 1971 i 1997) de 1967 a 1997. Va substituir el franc congolès a raó de 1.000 francs per zaire i, més endavant, fou substituït pel nou zaire a raó de 3.000.000 de zaires antics per un de nou.
El nou zaire fou substituït altra vegada pel franc congolès a raó de 100.000 zaires per franc quan la República del Zaire va tornar a esdevenir la República Democràtica del Congo. Se subdividia en 100 makuta (en singular likuta), i alhora el likuta es dividia en 100 sengi. De tota manera, aquesta unitat tenia molt poc valor, per la qual cosa la moneda més petita era la de 10 sengi. A diferència del que passa amb la majoria de monedes, era usual escriure les quantitats de zaires amb tres zeros darrere la coma dels decimals en comptes de dos, fins i tot quan la inflació havia devaluat fortament la moneda.

## Referències

* ↑ «Zaire (moneda)». Gran Enciclopèdia Catalana. Barcelona: Grup Enciclopèdia Catalana.
* ↑ Rubonez Bahati Midagu, Claude. L'efficacité de la politique des réformes monétaires sur l'inflation et la croissance économique en RDC (de 1982 à 2007 (en francès). Université de Goma, 2008.
# Zwei wie wir

Zwei wie wir … und die Eltern wissen von nichts (en alemany Dos com nosaltres ... i els pares no en saben res) és una pel·lícula alemanya del 1966 sobre una jove que pateix tot tipus d'obstacles per assolir la felicitat, dirigida per Karl Hamrun i interpretada per Susanne Beck i Thomas Piper.

## Sinopsi

Trixi Felten és una noia molt jove que va créixer en una casa benestant però estricta. Un dia es dirigeix a buscar el seu amic a Hamburg. A St. Pauli coneix al lladre i artista Hardy, tan diferent d'ella: Sense lligams, lliure i poc convencional en tots els sentits. Ella el segueix a les seves golfes, s'hi uneix, i sense dir-se paraula, Trixi i Hardy s'enamoren.
Però encara hi ha l'amic, i Trixi ara ha d'aclarir la seva relació amb ell. Finalment, el troba de nou, i ell sospita que Trixi ja fa temps que se sent atreta per un altre. Ell deixa Trixi. Trixi i Hardy ara poden estar junts, però el món adult té, òbviament, alguna cosa en contra i ara comença a dificultar-los. Els pares de Trixi no estan disposats a acceptar el nou noi, l'"inadaptat" i el "lladre de dia" com a qui és considerat el gendre.

## Repartiment

* Susanne Beck: Trixi
* Thomas Piper: Hardy
* Hartwig Schindowsky: Peter
* Max Eckard: Herr Brandt
* Konrad Georg: Dr. Felten
* Angelika Feldmann: la seva esposa
* Walter Jokisch: Director Walter
* Maria Paudler: la seva esposa
* Jürgen Pooch: Harald Walter, beider Sohn
* Benno Gellenbeck: Herr Müller
* Andrea Grosske: la seva esposa
* Hanns Gosslar: Herr Matzke
* Eva Fiebig: la seva esposa
* Sybille Bohn: Hilde Matzke
* Annelies Schmiedel: Frl. Liesegang
* Liselotte Willführ: Frl. Kamphausen
* Marquard Bohm

## Producció

Zwei wie wir … und die Eltern wissen von nichts, el primer i únic llargmetratge d'un cineasta de documentals, es va fer a Hamburg la segona meitat del 1965 i es va estrenar el 24 de novembre de 1966 a Hannover. Fou exhibida en la secció oficial del Festival Internacional de Cinema de Sant Sebastià 1967.

## Crítica

El Lexikon des internationalen Films va assenyalar que la pel·lícula era "per comprendre la jove generació", "però amb seus tòpics i diàlegs en paper no són convincents duts a la pantalla".

## Referències

* ↑ Zwei wie wir … a filmportal.de
* ↑ Debate sobre el nuevo cine español en la presentación del libro de Villegas López ABC, 16 de juny de 1967
* ↑ Zwei wie wir … und die Eltern wissen von nichts al Lexikon des Internationalen Films
# Studioni (Sverdlovsk)

* Per a altres significats, vegeu «Studioni».
Studioni (en rus: Студёный) és un poble (un possiólok) de l'óblast de Sverdlovsk, a Rússia, segons el cens del 2010 tenia 91 habitants.

## Referències

* ↑ Статья об открывшемся новом ФАПе в посёлке Белоречка
* ↑ «Поселок Басьяновский». Свердловская областная универсальная научная библиотека им. В. Г. Белинского. [Consulta: 18 agost 2019].
* ↑ «Об отнесении рабочего поселка Басьяновский, расположенного на территории Верхнесалдинского района, к категории сельских населенных пунктов к виду поселок, Закон Свердловской области от 21 июля 2004 года №54-ОЗ». docs.cntd.ru. Arxivat de l'original el 2018-04-23. [Consulta: 22 abril 2018].
# Érd

Érd (en alemany Hanselbeck, en croat Andzabeg) és una ciutat autònoma d'Hongria que amb una població de 63.077 habitants forma part de l'àrea metropolitana de Budapest.

## Història

La zona ha estat habitada des de temps antics, les troballes arqueològiques indiquen que els homes prehistòrics vivien aquí fa 50.000 anys. Érd fou esmentada per primera vegada l'any 1243. El nom prové de la paraula Erdő ("bosc") o de Er ("corrent").
Quan l'Imperi Otomà va conquerir Hongria Érd fou capturat pels turcs l'any 1543, quan el castell de Székesfehérvár va caure. Els turcs van construir un castell i una mesquita, en aquells temps la ciutat s'anomenava Hamzsabég (Hamzabey). El 1684 l'exèrcit dirigit per Carles V de Lorena va derrotar els turcs a prop de la ciutat d'Érd.
L'any 1776 es va convertir en un oppidum (ciutat). Possiblement ja havia estat oppidum abans de l'ocupació otomana. Al segle xx Érd va passar a ser propietat de la família Károlyi. La ciutat va créixer, però es va mantenir com un poble agrícola fins a l'any 1972, quan diverses noves instal·lacions van ser construïdes i va créixer el valor turístic de la ciutat.
Érd va ser la ciutat de més ràpid creixement a Hongria entre els censos de 1991 i 2001 (fins al 30,6%). El 7 de novembre del 2005 el Parlament va decidir atorgar a Érd el rang de ciutat amb els drets de comtat des de la data de l'elecció del consell següent a la tardor de 2006.

## Enllaços externs

* Web oficial
* Aerial photography: Érd
# YafRay

YafRay (Yet Another Free Raytracer) és un raytracer lliure, sota llicència GNU LGPL, que fa servir un llenguatge de descripció d'escenes en XML. Recentment s'ha integrat al programa de modelat 3D Blender, i és utilitzat sovint per renderitzar les escenes creades amb Blender. Els principals desenvolupadors són Alejandro Conty Estévez i Alfredo de Greef.

## Principals Característiques

* Il·luminació global completa: YafRay pot il·luminar escenes per aquest sistema, emprant aproximacions Montecarlo i Quasimontecarlo.
* Il·luminació Skydome: Llum originari d'un cel emissor que causa ombres suaus a l'escena.
* Il·luminació HDRI: Aquest tipus d'il·luminació es basa en la informació continguda en una imatge HDR. Es pot utilitzar amb els dos tipus d'il·luminació descrits anteriorment.
* Caústiques: YafRay permet simular el comportament dels materials reflectors i transmissors de llum, com el cristall.
* DOF Real: Gràcies a aquest és possible reproduir en l'escena l'efecte d'enfocament que tindria una lent real, produint desenfocament als objectes més llunyans i propers del punt d'enfocament.
* Reflexions Borroses: Certs objectes produeixen una distorsió en la reflexió deguda a una superfície rugosa, aquest efecte pot ésser simulat pel programa.
* Altres característiques
** Estructura modular
** Integració en programes de modelació 3d emprant plug-in
** Multiplataforma
** Motor de render independent
** Render distribuït i multifil

## Vegeu també

POV-Ray, un altre popular ray tracer lliure.

## Enllaços externs

* Web de YafRay Arxivat 2009-03-09 a Wayback Machine. (anglès)
* Web de Blender Arxivat 2009-01-07 a Wayback Machine. (anglès)
# Yael Bar Zohar

Yael Bar Zohar (en hebreu יעל בר זוהר) és una model, actriu i presentadora de televisió israeliana.
Bar Zohar va néixer a Tel-Aviv l'any 1980. Va començar la seva carrera de model als quinze anys, apareixent en un catàleg de vestits de bany i en un anunci. El seu salt a la fama es va produir quan va ser escollida per interpretar a Sharon Linovich, un dels papers principals de la popular sèrie Ramat Aviv Gimmel. Va escollir llavors la professió de model, sent la principal noia de portada de diverses signatures israelianes, entre elles la companyia de roba interior
Pilpel. D'aquesta manera es va convertir en un veritable símbol sexual a Israel, on fins i tot alguns artistes han escrit cançons lloant els seus pits, que s'ha convertit en el seu principal atractiu.
Va fer la seva estrena teatral actuant en el musical israelià "Mary-Lou", basat en les cançons del cantant israelià Svika Pik. En l'any 2005 va interpretar a Bella en l'estrena de la versió israeliana del musical La bella i la bèstia.
Yael va presentar la cerimònia de Miss Israel en el mes de setembre de 2005. Bar Zohar va contreure matrimoni amb l'actor israelià Guy Zu-Aretz. El seu primer fill va néixer el 25 d'octubre de 2007. Actualment la família resideix a Tel-Aviv.
# Yadkinville

Yadkinville és una població dels Estats Units a l'estat de Carolina del Nord. Segons el cens del 2000 tenia 2.818 habitants.

## Demografia

Segons el cens del 2000, Yadkinville tenia 2.818 habitants, 959 habitatges i 641 famílies. La densitat de població era de 400 habitants per km².
Dels 959 habitatges en un 30,4% hi vivien nens de menys de 18 anys, en un 49,8% hi vivien parelles casades, en un 11,6% dones solteres, i en un 33,1% no eren unitats familiars. En el 30,2% dels habitatges hi vivien persones soles el 14,3% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,51 i el nombre mitjà de persones que vivien en cada família era de 3,1.
Per edats la població es repartia de la següent manera: un 23% tenia menys de 18 anys, un 8,1% entre 18 i 24, un 27,3% entre 25 i 44, un 20,4% de 45 a 60 i un 21,3% 65 anys o més.
L'edat mediana era de 39 anys. Per cada 100 dones de 18 o més anys hi havia 85,6 homes.
La renda mediana per habitatge era de 31.250 $ i la renda mediana per família de 45.000 $. Els homes tenien una renda mediana de 25.172 $ mentre que les dones 25.273 $. La renda per capita de la població era de 14.792 $. Entorn del 10,6% de les famílies i el 14,4% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Yadkinville». American Fact Finder. Oficina del Cens dels Estats Units, 12-01-2010. Arxivat de l'original el 2020-02-15. [Consulta: 9 agost 2010].
* ↑ «Geographic Comparison Table- Yadkinville». American Fact Finder. Oficina del Cens dels Estats Units, 12-01-2010. Arxivat de l'original el 2010-08-20. [Consulta: 9 agost 2010].
# Takehiro Ohno

Takehiro Ohno (Tomakmai, Hokkaido, 1967) és un nutricionista, conferencista, presentador, empresari i cuiner japonès.

## Biografia

És rebesnet de samurais tradicionals japonesos. Va estudiar llicenciatura en nutrició, a la Universitat en Nutrició al Japó, després va estudiar cuina japonesa i espanyola. Va viure a Espanya, va obrir el seu restaurant "Ohno Neo Bistro" a Punta del Este, Uruguai des d'on inicià el seu camí per Llatinoamèrica, actualment té el seu restaurant "Ohno Obsolet Bistró" a Buenos Aires.
Conegut per tenir tres anys consecutius a la televisió el cicle "Ohno", al canal Gourmet. També fa conferències i classes magistrals de cuina pel món.
Va contreure matrimoni i és pare de dos fills: Maiuko i Ginkgo Ohno.

## Referències

* ↑ El Observador. «En cada plato cuenta su historia» (en castellà), 6 setembre d 2013. Arxivat de l'original el 29 d’octubre 2013. [Consulta: 8 setembre 2013].
* ↑ Dixit Oli. «Takehiro Ohno en Obsolet Bistro» (en castellà), 01-03-2013. Arxivat de l'original el 12 de juny 2018. [Consulta: 8 setembre 2013].
* ↑ TEDx Còrdova. «Takehiro Ohno» (en castellà), 2013. Arxivat de l'original el 27 de setembre 2013. [Consulta: 8 setembre 2013].
* ↑ Noticias. «Takehiro Ohno: “Acá me enseñaron a ser más flexible”» (en castellà), 2013. Arxivat de l'original el 2015-04-02. [Consulta: 9 març 2015].

## Enllaços externs

* Takehiro Ohno - Facebook (castellà)